**Az Online Mesemondó verseny részletes ismertetése**

**Jelentkezési és beküldési határidő:** 2020. szeptember 21. hétfő – október 04. vasárnap

**Korcsoportok:**

1. korcsoport: 1-2. osztály

2. korcsoport: 3-4. osztály

3. korcsoport: 5-6. osztály

4. korcsoport: 7-8. osztály

5. további korcsoportok a jelentkezések arányában indulnak!

**A versenyen szabadon választott Benedek Elek által írt, vagy általa gyűjtött (külföldi népmesék is), könyv alakban megjelent mesét vagy mese részletet kell videó felvételben rögzíteni max. 3-5 perc terjedelemben.** A videót fel lehet tölteni az alábbi felületre: [ondrive feltöltés](https://www.google.com/url?q=https://ajtihu-my.sharepoint.com/:f:/g/personal/sargahaz_ajti_hu/EnGUK2SFR_xBtmzxZsjnBm0Bf9bYnzbo9ObRLA4MkOxCrA&sa=D&source=hangouts&ust=1600845659810000&usg=AFQjCNHjPPy3aRzNrhrjtiFXujv8118ucw) vagy el lehet juttatni e-mailben a [varosi.konyvtar@sargahaz.com](mailto:varosi.konyvtar@sargahaz.com) címre. Mivel nagyméretű fájlok lesznek, javasoljuk a mammutmail, a toldacuccot vagy a wetransfer szolgáltatások használatát.

**A versenyre jelentkezhetnek:** A verseny Szigetszentmiklóson élő és/vagy tanuló diákok és a szigetszentmiklósi lakosság számára hirdetjük meg. A versenyben résztvevők alsó korhatára az általános iskola 1. osztálya, felső korhatár nincs, bárki jelentkezhet, aki kedvet érez magában a mesemondásra.

**A jelentkezés módja:** a szigetszentmiklósi diákoknak a saját iskolájuk. Bárki más számára pedig személyesen a Városi Könyvtárban, illetve keressék online elérhetőségeinket a letölthető dokumentumokért a [www.sargahaz.com](http://www.sargahaz.com) weboldalon vagy a Közösségi Ház facebook oldalán @kozossegi.haz.szszm vagy a Városi Könyvtár facebook oldalán @varosi.konyvtar.szszm.

Online is lehetőség van jelentkezni, iskolásoknak az alábbi linken: [itt](https://forms.gle/1vzn58RSaYgFWgjm8), bárki másnak: [itt](https://forms.gle/2LNLWEas2DKpKU1GA).

A pályamunkákat szakmai zsűri értékeli, az értékelésnél szempont lesz, hogy fejből vagy papírról történik a mesemondás. További fontos kitétel, hogy létező mese elmondása feladat, nem mese kitalálása.

A felvételek megtekintésre felkerülnek az Intézmény weboldalára ([www.sargahaz.com](http://www.sargahaz.com)), ahol visszanézhetők lesznek és közönségszavazásra is lesz lehetőség 2020.10.05. és 2020.10.18. között.

**Kérjük, hogy a jelentkezési lapon adják meg elérhetőségeiket, a választott mese vagy szövegrészlet címét és annak fellelhetőségi helyét. Pl. Az aranygyapjas kosok = Többsincs királyfi és más mesék c. könyv. A jelentkezési lapot és a felvételeket külön-külön vagy egyben is le lehet adni. Kérjük, hogy nyilatkozzanak az adatvédelmi törvény tekintetében is, amelyet a jelentkezési lap alján találnak.**

A verseny díjazottjai értékes könyvjutalomban fognak részesülni.

**Kapcsolattartók:**

1. Albertné Gimesi Zsuzsanna 2. Lázár Gergő

Telefonszám: 24/ 530-980 Telefonszám: 24/ 530-980

[varosi.konyvtar@sargahaz.com](mailto:varosi.konyvtar@sargahaz.com)